અત્યાર સુધીમાં મુખ્યમંત્રી બન્યા બાદ વિજય રૂપાણીક્યારેય વિદેશ પ્રવાસે ગયા ન હતા. પરંતુ તારીખ 26મી જૂને પ્રથમ વખત ગુજરાતની ટીમ સાથે રૂપાણી ઇઝરાયેલના પ્રવાસે જઈ રહ્યા છે. વિજય રૂપાણી 26 જૂનથી ઈઝરાયેલના પ્રવાસે જશે જ્યારે પહેલી જૂલાઇએ પરત ફરશે. છ દિવસના મુખ્યમંત્રીના આ પ્રવાસ દરમિયાન તેમની સાથે અન્ય આઠ સભ્યોની ટીમ પણ હશે. મુખ્યમંત્રી સહિતના તમામ સભ્યો ખાસ વિમાનના બદલે એર ઇન્ડિયાની ફ્લાઇટમાં ઇઝરાયેલ જશે. ઇઝરાયેલના પ્રવાસમાં મુખ્યમંત્રીની સાથે CMOના અગ્રસચિવ અશ્વિનીકુમાર, કૃષિ રાજ્યમંત્રી જયદ્રથસિંહ પરમાર, કૃષિ સચિવ સંજય પ્રસાદ, પાણી પુરવઠા સચિવ જે. પી. ગુપ્તા તથા દિલ્હીના ગુજરાતના રેસિડેન્ટ કમિશનર પણ જોડાશે.